Susanna Casta deixa Ciutadans i la vocalia per motius personals i desavinences polítiques | elCugatenc\nLa vocal de Ciutadans a l’EMD de Valldoreix, Susanna Casta, va presentar divendres una carta de renúncia a l’agrupació municipal del seu partit tot indicant que deixava el partit i el seu lloc al plenari valldoreixenc. El procés s’ha oficialitzat dilluns, amb la comunicació a la institució, i acabarà de tancar-se dimecres amb un Ple extraordinari en què es formalitzarà la seva marxa. Casta havia estat la primera representant del partit a la Junta de Veïns després que la formació aconseguís 374 vots a les eleccions municipals del 2015, esdevenint la quarta força política –el seu presidenciable, Roberto Torrecilla, va rebre 278 suports.\nTant l’agrupació com Casta expliquen que la seva renúncia es deu a “motius personals”. Si bé, tal com explica la vocal, els motius polítics també han influenciat en la decisió. Ella es considera una persona de centre-esquerra i per això no comparteix el gir cap a la dreta que al seu parer ha pres la formació taronja durant els darrers anys. En els últims mesos i amb el creixement del debat nacional, aquesta distància va anar creixent, un fet que mai ha amagat als plenaris municipals. La màxima expressió de la desavinença es va veure al Ple ordinari de dijous passat quan va votar en contra d’una moció de rebuig a la violència policial de l’1 d’octubre tot indicant que era el que li havia marcat el partit. Tot i així, prefereix no aprofundir en el desacord ja que no vol obrir un debat ni generar problemes a l’agrupació.\nEl president del grup municipal a l’Ajuntament, Aldo Ciprian, explica que respecta la decisió de la vocal ja que “ningú de nosaltres hem vingut a fer carrera política” i no entra a valorar-ne els motius. Considera que els 29 mesos en què Casta ha exercit de representant de Ciutadans a l’EMD ha fet “un treball molt bo per als ciutadans i per als veïns”. Aquest fet, diu, obre un procés de reflexió al partit, que també ha de començar la recerca d’un substitut. Queda descartat, però, Torrecilla, tot i haver sigut el presidenciable, per no estar empadronat a la vila. Ciprian insisteix que la decisió ha estat lliure i que cap membre de l’agrupació l’ha pressionada per fer-ho. Tampoc marca cap data per tenir el substitut i, per tant, no sap si al proper Ple ordinari, que se celebrarà el mes vinent, Ciutadans tindrà representació.\nEn el moment que Casta feia els tràmits per iniciar la renúncia, Ciprian ha acudit a l’EMD, tal com expliquen fonts properes a la institució. El portaveu, assegura, tenia dubtes sobre com gestionar el tràmit i, sobretot, la diferència entre la marxa d’un regidor i la d’un vocal. Després de parlar amb el responsable de recursos humans de l’Ajuntament, l’han remès a la secretaria de l’EMD on li han explicat que, en cas de renúncia, s’havia de seguir el mateix tràmit que quan un regidor deixa el plenari municipal –“com vam fer amb Ramon Piqué”, apunta–. Això suposa formalitzar la renúncia en una sessió plenària i la incorporació d’un nou vocal en un altra.


Novetats al Camping Cala Montgó, Costa Brava. | Càmping Costa Brava\n+34 972 77 08 66\nTipus Tots Parcela Bungalow\nNovetats al Camping Cala Montgó\nA l'Escala, Costa Brava\nAl Camping Cala Montgó, a la Costa Brava, renovem cada any les nostres instal•lacions, serveis i allotjaments. Per això, cada vegada que decideixis tornar al Camping Cala Montgó, trobaràs novetats i sorpreses per estrenar. El nostre compromís en millorar any a any, fa que el Camping Cala Montgó ofereixi sempre el millor als seus visitants. Per aquest motiu el Camping Cala Montgó és un dels allotjaments més apreciats pels campistes que visiten la Costa Brava i volen gaudir d’un entorn natural privilegiat, a peu de platja i d’unes instal•lacions actualitzades i de qualitat.\nEn aquest apartat podràs anar seguin les nostres novetats al càmping i podràs també any a any, comprovar com anem renovant i ampliant els nostres Bungalows, Mobile Homes, parcel•les, serveis comuns, piscina, jardí i espais lúdics, a més d’oferir-te noves experiències i diversió.\nSi desitges més informació sobre les novetats que aquest any pots trobar al Camping Cala Montgó, a la Costa Brava, o vols oferir-nos la teva opinió, posa’t en contacte amb nosaltres. Estem al teu servei!\nNOVETATS 2018 - NOUS BUNGALOWS DE LUXE\nAquest 2018 estrenem un nou model de Bungalow de fusta. Amb capacitat per a 6 persones el Bungalow Montgó M-XL és sens dubte l'allotjament estrella del nostre càmping. Amb els seus 52 m2 de superficie útil interior alberga 3 dormitoris dobles, tots ells amb amplis armaris, un bany complert amb dutxa, assecador de cabell.. Una magnífica cuina amb tot el necessari per cuinar, microones, nevera amb congelador i un saló menjador amb una taula, cadires i dos sofà. A més, s'ha incorporat aire acondicionat i bomba de calor.\nEl seu magnífic porxo de 23 m2, orientat amb vistes i sol tot el dia, disposa de taula i cadires per menjar a l'exterior, sota el seu toldo, i de dues gandules per pendre el sol i relaxar-se.\nNOVETATS 2017 - Nou accés per a vianants a la zona sud del càmping\nAl Càmping Cala Montgó cada any treballem per millorar les nostres instal·lacions. El compromís de l’equip del Càmping Cala Montgó és oferir les millors condicions d’allotjament als campistes que cerquen un destí singular i de qualitat a la Costa Brava. Enguany, al nostre càmping hem habilitat una nova vorera per millorar l’accessibilitat a la zona sud del càmping, augmentant el caràcter inclusiu de les nostres instal·lacions i serveis. Aquesta vorera no existia i els accessos a aquesta zona del càmping no eren tant còmodes. Ara, amb aquesta millora, eliminem barreres arquitectòniques, permetent el pas de cadires de rodes, caminadors i cotxets d’infants amb facilitat fins a la recepció i entrada del càmping.\nNOVETATS 2017 - Millores en el sistema de reciclatge a tot el càmping\nEls usuaris del càmping Cala Montgó coneixen el nostre compromís amb el medi ambient. Les vacances en càmpings és una de les maneres més sostenibles de fer turisme i la Costa Brava és un espai natural privilegiat que hem de cuidar entre tots. Aquesta temporada hem reforçat els espais i infraestructures dedicades al reciclatge, col·locant 7 punts de recollida selectiva. Aquests punts de recollida selectiva, 2 a la zona sud del càmping i 5 a la zona nord, compten amb els contenidors grocs d’envasos, contenidors blaus de paper i cartró i contenidors verds per a la recollida selectiva de vidre. Tanmateix, segueixen existint les anteriors papereres de rebuig ubicades de manera estratègica per a tot el càmping, per tal de facilitar el dipòsit de residus de rebuig i la seva recollida. Amb la millora de les nostres instal·lacions i l’ajuda de tots els campistes farem millor el medi ambient... i mantindrem més neta i sostenible la Costa Brava!\nObertura de les instal·lacions\nConvocada la 22a edició de la Beca Artística Internacional de Primavera de l’Escala\nSant Martí d’Empúries, visita imprescindible.\nMobile Homes a la Costa Brava\nBungalows a la Costa Brava\nNovetats al Camping\nApartaments turístics a LLoret\nCAMPING PER A FAMÍLIES\nCAMPING PER MASCOTES\n©2021 Camping Cala Montgó (KG-000038) - Tots els drets reservats.\nAvis Legal | Política de privacitat | Cookies policy


Esports nàutics - Hotel Duquesa de Cardona Esports nàutics a la Barceloneta\nGoleta Sailing Experience\nLa tripulació i el seu capità us portaran a una aventura lluny de la costa en un vaixell de fusta de disseny clàssic.\nMar, sol i horitzó\nLloga una embarcació privada durant 2,5 hores amb un patró. Pren el sol, gaudeix d’un còctel i contempla l’horitzó de Barcelona des del mar. Gaudeix d'això amb els teus amics, amb la teva persona estimada o pel teu compte.\nKitesurf a Barcelona\nHi ha escoles d'estels, lloguer d'equips i viatges per carretera.\nhttp://www.kitesurfbarcelona.com - +34657488060\nSurf - Paddle Surf - Yoga Surf\nTotes aquestes disciplines són possibles a qualsevol platja de Barcelona. Aquí hi ha les empreses que recomanem:\nwww.escuela-sup.com www.molokaisupcenter.com http://www.surfhousebarcelona.com/\nLloguer de catamarà i motos aquàtiques\nApte per a apassionats aventurers en esports aquàtics i amants de la velocitat: www.aventuranautica.com


La Central del Circ et proposa una oficina en un entorn creatiu, internacional i participatiu amb serveis compartits i un preu de lloguer econòmic.\nLa Central del Circ té oberta una convocatòria per aempreses relacionades amb el món del circ i les arts escèniques (companyies de circ, productores, agències, vestuaristes, etc.) que vulguin tenir una oficina al Viver d’Iniciatives de circ de La Central del Circ, ubicada al Parc del Fòrum de Barcelona i gestionada per l’APCC (Associació de Professionals de Circ de Catalunya).\nEl viver d’iniciatives de circ consisteix en una àrea d’oficinesamb serveis mutualitzats. Aquest viver vol acollir professionals de l’àmbit de la gestió, producció, difusió o comunicació, entre d’altres, que tinguin un projecte a desenvolupar i que vulguin beneficiar-se de la proximitat amb els artistes que garanteix un espai com La Central del Circ.\n1. Professionals del sector del circ o de les arts escèniques (persones gestores, productores, difusores, escenògrafs, vestuaristes, dissenyadores, distribuïdoers, dinamitzadores, etc.). Es donarà preferència a aquelles empreses que siguin emergents - entenent emergents com empreses amb poca trajectòria i no consolidades.\n2. Companyies de circ que en la seva estructura incorporin un professional no artista que assumeixi alguna part de la gestió, producció, difusió o comunicació de l’activitat de la companyia. En aquest cas, també es donarà preferència a aquelles companyies que siguin emergents, o que hagin incorporat recentment la figura del personal de gestió.\nPodeu consultar la convocatòria clicant al següent enllaç\nMés informació del Viver d’Iniciatives de circ aquí.


ampamonmany – AMPA Monmany\n15 Març, 2020 ampamonmanyDeixa un comentari\nCom porteu el estar a casa?\nCom ja hem dit per Instagram ( @ampamonmany) obrim aquest apartat del blog per anar penjant tots els recursos que anem rebent per què aquest confinament ens sigui més lleuger, sobretot als nostres petits.\nNo dubteu en fer-nos arribar idees, dibuixos, contes o el que creieu que ens pot anar bé per tots i fins i tot alguna cosa per tal que els companys de cole continuïn en contacte.\nI no oblideu subsccriviu-vos al blog per anar rebent tota la informació al vostre correu.\nJo em quedo a casa i tu?\nPublicat a Jo em quedo a casa\nJa fa una setmana que hem tornat a l’escola, desitgem que tant alumnes, professors com pares i mares us hàgiu aclimatat de nou a la rutina.\n20 Setembre, 2018 28 Setembre, 2018 ampamonmanyDeixa un comentari\nUs donem la benvinguda a tots, i a partir d’avui comencem a posar de nou en marxa les nostres xarxes socials per tal que estigueu del tot informats.\nAquest any reforçarem la informació que posem en el blog ,que fins ara estava en període de prova. Si en sou asidus no dubteu ,en fer-ne difusió.( Gràcies)\nRecordeu que teniu el Whatsapp de delegats com a referent immediat d’informació i on els delegats podeu fer-nos arribar tots els dubtes i inquietuds dels membres de l’escola.\nCom a novetat aquest any l’AMPA estarà oberta els dimarts i els dijous en l’horari habitual. No dubteu en fer-nos arribar qualsevol consulta personalment, mitjançant la nostra bústia o escrivint-nos al correu electrònic monmanyampa@gmail.com\nTenim també Twitter @ampamonmany i Instagram #ampamonmany Seguiu-nos!\nLa Milla (10)


Serveis d'Anàlisi de marca | Artística Studios\nAnàlisi de marca Digital\nInici » Màrqueting Digital » Estratègies » Anàlisi de marca\nSap si està administrant correctament la imatge digital de la seva marca?\nComprendre com es crea el valor, on es desenvolupa i la relació entre el valor de la marca online i el valor comercial és un recurs vital per a la presa de decisions estratègiques.\nHa de garantir que el seu equip i els seus socis estiguin remant en la mateixa direcció mitjançant el desenvolupament i la definició del seu propòsit de marca, visió, personalitat, valors, promesa i posicionament distintiu.\nTots aquests factors són un resultat directe de la identitat de la seva empresa i aquesta identitat es compon de moltes parts diferents, la majoria de les quals estan sota el seu control.\nCom fa servir les xarxes socials? S’ha involucrat en conceptes de màrqueting creatius per donar-li a la seva marca una veu única i distintiva? Com interactua la seva empresa dins la seva comunitat, ja sigui local o global? Es manté distant o participa en causes importants?\nA Artística Studios podem ajudar al seu negoci a aprofitar tot el valor de marca i maximitzar la seva rellevància per als usuaris, perquè els nostres serveis d’anàlisi de marca estan enfocats a aquells clients que desitgen comprendre millor els impulsors del valor comercial i de la seva marca.\nCom una Anàlisi de marca farà que maximitzi la seva rellevància online\nLes marques han de desenvolupar-se des d’un principi amb una mentalitat digital per exercir-se més tard davant tot el panorama de comunicació modern.\nDesprés de tot, a més d’una interacció amb els seus productes i serveis reals, el seu públic fa les seves consultes la majoria de les vegades al seu lloc web i a les seves xarxes socials.\nEl missatge de marca és l’art de prendre el llenguatge estratègic darrere d’escena i traduir-lo a alguna cosa prou poètica per als ulls i oïdes del públic. I en aquest cas, és la poesia de la simplicitat el que crea la brillantor en el rendiment d’una marca.\nÉs aquí on ha de captar l’atenció, participar i diferenciar-se dins d’un eixam de competidors implacable i hostil.\nPer això que té sentit col·laborar amb una agència de màrqueting digital que tingui cura del seu branding, comprengui el valor dels serveis de marca i el que es necessita perquè la seva imatge corporativa funcioni dia rere dia.\nLa nostra estratègia de marca i el procés de desenvolupament estan dissenyats per construir marques àgils i diferenciades que tinguin la profunditat i l’amplitud per a flexionar-se en un món digital mentre prosperen en tots els canals i entorns de màrqueting.\nQuan les persones es senten confiades fan més clics, visiten més, compren més i gasten més.\nVol crear una impressió i una reacció immediates en els seus clients?\nCom desenvolupem la seva Anàlisi de Marca digital\nPer establir la posició diferenciada de la seva marca digital, passarem per un procés estratègic que analitza la seva marca actual, o futura, a través d’una lent que considera diverses perspectives i, en última instància, considera l’experiència de l’usuari de la seva marca, interna i externament.\nRealitzem un estudi comparatiu de la solidesa, el risc i el potencial futur de la marca en relació al conjunt de competidors, la qual cosa ens ajuda a comprendre les fortaleses i debilitats de la marca en comparació amb les marques clau de la competència i els seus serveis.\nDe vegades, l’anàlisi de marca només requereix que nosaltres, com la seva agència de màrqueting digital especialitzada en branding, organitzem i definim detalladament la informació ja existent.\nAltres vegades, necessitem desenvolupar la seva plataforma des de zero però, sense importar el cas, la seva plataforma de marca donarà lloc a totes les seves futures decisions, comportaments socials i comunicacions internes i externes.\nA Artística Studios ajudem els nostres clients a millorar la presa de decisions proporcionant informació significativa que ajuda amb l’optimització del pressupost, l’assignació de recursos, l’acompliment de la marca i l’avaluació de les activitats de màrqueting globals.


Nou centre de Càritas de distribució d’aliments a Inca – UNITAT PASTORAL DE LA MARE DE DÉU\nNou centre de Càritas de distribució d’aliments a Inca\nEl CDA d’Inca, anomenat de la Mare de Déu, està ubicat a l’espai solidari de Càritas a la Avinguda Reis Catòlics, 90, i estarà obert tots els dimarts i dijous de 17 a 19 h.\nEl centre comptarà amb un responsable tècnic que s’encarregarà de coordinar el projecte, juntament amb voluntaris. Acompanyaran a les famílies en la recollida d’aliments i també col·laboraran en tasques logístiques com la reposició de productes o l’organització de donacions, entre altres.\nLes persones beneficiades d’aquest servei són perfils de persones o famílies que han estat derivades per Càritas parroquial o pels serveis socials municipals de l’Ajuntament . Que posteriorment passen una segona valoració per part de les tècniques dels Grups d’Acció Social de l’entitat.\nCada família o persona atesa al CDA d’Inca disposarà d’un nombre determinat de punts, segons els membres que conformen la família. Per accedir a una senalla bàsica amb productes d’alimentació, d’higiene personal i de neteja de la llar. La persona titular podrà triar, d’acord als criteris posats pel Centre de Distribució d’Aliments, aquells productes que més necessiti.\nQuinzenalment se li proporcionarà aquesta senalla i serà per un període màxim de 6 mesos. Posteriorment es farà una nova valoració de la situació de la persona o família per confirmar la continuïtat o anul·lació del servei.\nLa inauguració va comptar amb la presència de. Batle d’Inca, Virgilio Moreno, una representació del Consistori inquer de la majoria i oposició municipal, el Rector de la Unitat de Pastoral de la Mare de Déu Mn. Carles Seguí, el Vicari P. Vicenç Miró i els Diaques Permanents Mn. Rafel Verger i Mn. Roger Fernández i també una representació de voluntaris i personal de Càritas.\n12 Març, 2018 B. S.Inca, notícies, Unitat Pastoral\nEntrada anteriorTrobada de confraries en el Puig de Santa Magdalena\nSegüent entradaLes processons de Setmana Santa tornaran al casc antic


dilluns, 16 de setembre de 2019 01:02h\nLa Universitat de les Illes Balears i el Grup d'Ornitologia Balear (GOB) han creat l'estació d'anellament científic d'ocells del campus. Segons ha informat la UIB, l'anellament científic és un mètode que permet obtenir informació sobre la biologia de les espècies o les rutes migratòries, entre altres qüestions.\nEn concret, consisteix a identificar els ocells amb una anella que es col·loca a una peu i que conté un número que mai es repeteix, la qual cosa permet saber de quin exemplar es tracta. Aquesta tasca l'han de dur a terme persones que tinguin la formació necessària per a assegurar, d'una banda, la integritat dels ocells manipulats i, de l'altra, la precisió amb la presa de dades.\nL'estació té dos objectius principals: d'una banda, acostar a l'alumnat a l'anellament científic d'ocells com a mètode d'estudi de les poblacions d'ocells silvestres, i d'altra banda, oferir als estudiants la possibilitat de començar la formació com a futurs anelladores. Per a poder presentar-se a les proves, els aspirants han de tenir l'aval d'anelladores experts, que són els responsables de la seva formació.


No és optimitzar, és empobrir i abandonar - Teleponent\nInici Opinió No és optimitzar, és empobrir i abandonar\nNo és optimitzar, és empobrir i abandonar\nLluís Pere Alonso\nJa no enganyen a ningú…ho poden intentar disfressar amb tants discursos com creguin, paraules grandiloqüents i banderes tunejades…la realitat acaba sent la que és i la que ens fa a la ciutadania de les terres de Lleida i el Pirineu més vulnerable, menys considerada i més infravalorada. Quan la Generalitat, concretament, el Departament d’Interior pren una decisió com la de tancar la Sala de Coordinació Regional dels Mossos d’Esquadra a Ponent no és optimitzar, és empobrir i abandonar un cop més el territori.\nAmb aquesta decisió, el Govern demostra un cop més que prefereix la pèrdua de qualitat en els serveis a la gestió centrada en l’experiència dels qui porten anys gestionant i dirigint els efectius policials al carrer. És, doncs, la mala gestió política la que porta al desmantellament d’un recurs que treballa sobre el terreny i que marca la precisió de les actuacions policials i fer-ho suposa el deteriorament de la tasca policial i la seguretat a les comarques de Ponent i el Pirineu, ja de per sí massa castigades.\nLa Sala de Coordinació dels Mossos del nostre territori rep els requeriments de serveis, assigna les patrulles per a cada intervenció, avisa a altres serveis d’emergència quan és necessari (altres cossos policials, SEM, Agents Rurals, serveis municipals, de carreteres, funeraris, etc.). En fa un seguiment, transmet les ordres de superiors i tanca el servei un cop finalitzat. S’imaginen la complexitat i com dificultaria haver de dur a terme aquestes tasques des de la distància? A més, al no existir o no renovar, per manca de voluntat de la Conselleria d’Interior, els convenis de col·laboració amb els ajuntaments i policies locals, si les trucades són ateses i coordinades fora del territori, quin criteri se seguirà per assignar o sol·licitar la col·laboració d’un determinat servei?\nEls paràmetres de desemparament, en quant a serveis d’emergències, als que estem arribant a les terres de Lleida ja són escandaloses. Els serveis sanitaris, bombers voluntaris i professionals, ensenyament, carreteres, ferrocarrils, Mossos…Al final, és la SEGURETAT en majúscules la que estan deteriorant. Un seguit de retallades i buidatge de serveis a la ciutadania que se va sumant per a la desatenció i desertització d’un territori que sembla només interessar en períodes electorals o, per alguns, només els caps de setmana…Tant debò en un futur no massa llunyà recuperem una Generalitat que tracti i atengui la ciutadania amb la justícia i equitat que es mereix, visqui on visqui.\nArticle anteriorDeute d’escàndol a la Paeria amb 175 milions d’euros\nArticle següentDetingut per robar en quatre cotxes estacionats a Lleida


festes | us ho expliquem – taller de periodisme\nAra és el temps i comiat dels alumnes de sisè\nAra és el temps – poemes inspirats en L’ESTIU de Miquel Martí Pol\nd’ anar amb els col·legues,\nI de parlar de les bestieses\nque ens han passat\nhavent jugat a futbol.\nFormant el grup de sempre,\nI veient com corren darrera la pilota\ntravessant de camp a camp,\ntot passant per davant nostre,\nuna mica embalats.\nAra es el temps\ndel bon temps,\nquan els dies son mes llargs\ni les nits mes curtes,\nquan les velletes\ns’asseuen al portal\nde sortir al carrer,\nquan els nens\njuguen amb els amics,\nque ja comença l’estiu.\nde jugar amb els amics,\na l’aigua de la piscina.\nSentir com el sol\ni ens asseca la pell.\nSentir la brisa de l’estiu!\nde viatjar a països\non hi hagi moltes platges\ni riure de l’hivern.\nI quan agafem\ni estem al llit\nde les vacances,\ni anirem a la piscina a jugar\ni a la platja a banyar-nos\namb els amics i les amigues\nperò quan t’acostumes\nla sents tèbia.\nd’anar a la platja,\ni disfrutar de la família,\nperquè ja comencen les vacances,\nDesprés vindrà ela tardor\npotser tindrem molts regals,\nsi hem treballat.\nde la calor,\ntemps d’estar junts,\na plena tarda,\nalguns moments de la vida,\noblidant la por,\ni la monotonia.\nTota la família junta.\nla millor estació\nque hi ha a la vida!\nThis entry was posted in comiat sisè, escola, festes, poemes, presentació and tagged Afegeix una etiqueta, comiat de sisè on 26 juny 2009 by mmoncal.


S'aplaça l'obertura del nou Hospital d'Olot fins el mes de setembre - El Gerió Digital\nS'aplaça l'obertura del nou Hospital d'Olot fins el mes de setembre\nAhir es va constituir el Patronat del centre hospitalari\nDivendres, 14 de febrer de 2014 09:34h\nEls socis fundadors i membres del Patronat de la Fundació de l'Hospital d'Olot © ACN\nL'alcalde d'Olot, Josep Maria Corominas, ha explicat que el nou Hospital Comarcal de la Garrotxa no entrarà en funcionament aquest juliol, tal i com estava previst. El batlle ha explicat que, encara no s'ha confirmat una data concreta amb el Servei Català de la Salut, però que tot apuntaria a que l'hospital podria inaugurar-se la segona quinzena de setembre.\n"Tot són especulacions meves perquè encara no ho sabem del cert, veurem si no s'impugnen alguns concursos però creiem que si tot va bé es podria fer després de les Festes del Tura", ha assenyalat. Aquest dijous també s'ha constituït el Patronat de la Fundació Hospital d'Olot que compta amb més presència dels treballadors i entitats socials. En principi, el nou centre hospitalari havia d'entrar en funcionament a finals del mes de juliol. Ara, aquesta previsió s'ha vist un xic modificada.\nL'alcalde d'Olot ha detallat que després de mantenir reunions amb els treballadors de l'actual hospital i del Servei Català de la Salut, s'ha decidit canviar aquesta data. "M'he reunit amb les diverses parts implicades i entenc els seus raonaments, les coses s'han de fer més tranquil·lament", ha comentat el batlle. "Cal fer obres per acabar d'encaixar determinades màquines i des de l'hospital tenen clar que seria bo mantenir les vacances establertes dels seus treballadors", ha explicat.\nSegons ha comentat Corominas, encara no s'ha decidit una previsió exacte i és possible que aquesta nova data sigui modificada. "Són especulacions meves, sí que es cert que no s'inaugurarà abans de l'estiu però la data exacta no ho sabem, jo faig pressió a tothom perquè sigui el més aviat possible", ha valorat. Si més no, des del consistori tenen clar que si l'obertura és passat l'estiu, la inauguració del nou hospital és molt probable que es faci un cop passades del festes d'Olot. "Potser en altres ciutats s'acaba abans l'estiu però a Olot, tenim clar que després de les Festes del Tura no arrenca la ciutat, per això si tot va bé jo situaria l'obertura en la segona quinzena de setembre", ha avançat Corominas.\nTot i aquestes modificacions, aquest dijous s'ha fet un pas més en el camí cap a l'entrada en funcionament del nou hospital, s'ha constituït el Patronat de la Fundació Hospital d'Olot i Comarcal de la Garrotxa, que s'escindeix de la des d'ara Fundació Antic Hospital de Sant Jaume d'Olot. La nova institució serà l'encarregada del desplegament i la prestació d'atenció sanitària a la comarca de la Garrotxa. L'actual fundació que ha variat el seu nom només gestionarà activitats relacionades amb temes socials com la gestió de pisos tutelats o les residències de persones d'edat avançada.\nEl nou ens estarà composat per l'Ajuntament d'Olot, el Consell Comarcal de la Garrotxa, l'Associació Cercle EURAM de la Garrotxa, la Unió Intersectorial d'Empresaris de la Garrotxa, La Fageda, la Fundació La Caritat, el Rotary Club Olot-La Garrotxa, l'entitat ALBA, l'Associació de Dones de la Garrotxa i la Fundació Antic Hospital Sant Jaume d'Olot. L'alcalde d'Olot serà el president de la fundació, en Joan Espona - membre del Consell Comarcal de la Garrotxa- serà el vicepresident de l'institució i Manuel Faus, membre d'Integra, n'és el secretari. D'altra banda, Josep Guix- en representació del grup majoritari de l'oposició-, l'Anna Maria Bosch que és membre de l'Associació Cercle EURAM de la Garrotxa, en Cristóbal Colón de La Fageda, la membre de l'entitat ALBA, Josefina Puig, en Manuel Vancells procedent de la Junta Clínica de l'Hospital i en Josep Estudis com a portaveu dels sindicats majoritaris de la Garrotxa, seran els vocals de la nova fundació.\n"Hem volgut disminuir la representació de les institucions dins del patronat de la fundació i donar més joc i presència als treballadors de l'hospital, a la Junta Clínica del centre, als sindicats i als membres de les entitats socials i econòmiques del territori", ha explicat Corominas. "Creiem que es tracta d'una fórmula molt més rica", ha conclòs. Els estatus de la nova institució també recullen altres òrgans com el Consell Social o el Consell del Territori de caràcter consultiu i que estan adreçades a enllaçar el nou ens amb la societat civil i així prendre les decisions necessàries amb el consens del poder local i comarcal del territori.


Les receptes de la Mama: Col.liflor amb beixamel\nCol.liflor amb beixamel\nUna col.liflor mitjana\n400cl de llet\nTallarem la col.liflor en ramets i la farem bullir en una olla amb l'aigua i la sal.\nMentres tant farem la beixamel:\nEscalfarem la llet apart.\nPosarem en un cassó la mantequilla que desfarem a foc lent, li afegirem la ceba salarem i la deixarem dourar tot remenant perqué no s'ens cremi, tot seguit li afegirem la farina i remenarem uns instants, anirem afegint la llet poc a poc a mida que va espesant. Segons el nostre gust de espesor, podem posar tota la llet o menys, o potser si la volem més clareta n'hi afegirem una mica més sempre que sigui calenta, rectificarem de sal i apartarem del foc.\nQuan la col.liflor sigui cuita la posarem en una escorredora per separarla de l'aigua, un cop escorreguda la pasarem a un recipient que pugui anar al forn, li tirarem per sobre la beixamel procurant que n'hi hagi per tot arreu i l'espolçarem amb formatge ratllat.\nIntroduirem al forn preescalfat a 180º durant uns 20m. per gratinar el formatge.\n-Podem fer una petita varietat per donarli més sabor i consistència al plat, afegint uns taquets de pernil, o bacó, o salsitxes, o qualsevol cosa que ens vagi bé, per mig de les branquetes de col.liflor abans de posar-hi la beixamel.


Què t’amoïna de l’alimentació dels teus fills? | ets el que menges\nACONSEGUEIX GRATIS L'EBOOK\n'21 aliments claus per a una vida saludable'\nSubscriu-te a la newsletter i rebràs l'ebook per guanyar salut\nQuè t’amoïna de l’alimentació dels teus fills?\n26 de setembre 2011 | Actualitzat el 19 de gener 2018 per Trinitat Gilbert\nRecepta amb efecte energitzant\n(extreta del llibre ¡Revitalízate!, del Dr. Jorge Pérez-Calvo. Ed. Integral)\nIngredients per a 3-4 persones:\n1 l de suc de poma biològic\n1 bol de polenta\n¾ de bol de mill\n½ kg de pastanagues ratllades finament\n1 cullerada de suc de gingebre fresc, ratllat i escorregut\nUn grapat d’ametlles trossejades\nUn grapat de panses biològiques\nOli de sèsam de primera premsada en fred\nBulliu primer el mill amb un pensament de sal en la proporció següent: 1 mesura de mill per 3 mesures d’aigua, durant 15-20 minuts, tapat. Barregeu el mill cuit amb la resta d’ingredients i poseu-ho en un motlle per al forn untat amb una mica d’oli de sèsam. Poseu-lo al forn a 120 ºC durant una hora. Deixeu refredar el pastís abans de tallar-lo.\nPropietats: Aquestes postres són de les més tonificants del receptari.Tonifica la digestió de forma suau, nodreix els intestins i aporta fluids. Excel·lent per recuperar energia després de l’exercici. Molt indicat per als nens!\n*Traducció a càrrec de Trinitat Gilbert\nL’Albert Adrià, cuiner i pare d’una criatura de 4 anys, l’Àlex, té clar el que li amoïna de l’alimentació del seu fill: “En el seu menú hi ha d’haver més percentatge de peix que de carn i ha de menjar verdures”. La sentència, la matisa de seguida, perquè em fa apuntar que les verdures bullides mai no agradaran als infants. “Quan estan molt bullides, amarguegen, i als petits no els agrada gens ni mica, aquest gust”. La contraproposta és fer-la al wok: “Jo puc assegurar que el bròquil, els espinacs passats pel wok són molt atractius, i que el meu fill en menja cuinats amb aquest sistema de cocció”.\nEl cuiner del restaurant Tickets està molt conscienciat sobre l’alimentació infantil i per tot el que comporta. “A casa mengem a taula, i les criatures han de menjar sempre que puguin en família per tots els valors que es transmeten a través d’aquest fet”. Però, és clar, també hi poden haver excepcions. “Hi ha un dia a la setmana, només els dissabtes, que l’Àlex diu que menja en una taula secreta, que és el sofà. A mi em diu que té una taula secreta, i la seva mare i jo li diem que només és un cop a la setmana. També els podem fer petites concessions, a les criatures”.\nAmb l’experiència de l’Albert Adrià, me’n vaig a la consulta del doctor Jorge Pérez-Calvo i començo a fer-li preguntes. Les respostes són de capçalera.\nT: Què ens ha d’amoïnar de l’alimentació dels nostres fills?\nDr: Els sucres, els edulcorants han d’anar fora. I també la fruita. A l’hivern han de menjar la de temporada, que són la poma i la pera. I la resta, cuinada, en forma de compota, perquè la fruita crua dispersa, i no els deixarà concentrar-se (Vegeu l’article de la setmana passada). La fruita, a l’hivern, és un aliment complementari. No essencial.\nT:Tenim clar el que no han de menjar. Què els donem, doncs?\nDr: T’ho explico amb proporcions, perquè sigui més gràfic. Diàriament, han de fer un 50% de cereals integrals i llegums, ben bullits (arròs, quinoa, mill…), un 30% de verdures cuinades al vapor, preferiblement, i fruita seca, 20% de proteïnes (seitan, tofu, peix blanc o peix blau petit, escalopes, estofats de verdures). Les salsitxes de tofu acostumen a agradar força.\nT:I la pasta? La pasta que tant els acostuma a agradar…\nDr: Per als diumenges, per exemple, que sigui per a un dia festiu. Aquest dia es pot optar per un plat d’espaguetis amb tomàquet.\nDr: Sí, però tomàquet barrejat amb pastanaga, tot bullit i passat pel passapuré. La pastanaga treu l’acidesa del tomàquet i la barreja és molt bona.\nT: I aquest plat només per als diumenges?\nDr: Bé, i també per a un altre dia de la setmana, si és que les criatures fan esport.\nT: M’ha intrigat la fruita seca? Com els l’oferim? Sola?\nDr: Sola o barrejada amb el plat de cereals. Al plat de cereals també hi podem posar kombu, que és una alga que va molt bé per al sistema nerviós.\nEn tota la llista enumerada pel doctor Jorge Pérez-Calvo no han aparegut ni les llaminadures (és clar!), ni la brioixeria industrial (és clar doblat!), ni tampoc els sucs de fruita o les llets (“si se’ls en dóna, que sigui d’arròs o de civada, i bullides durant una hora amb una doble part d’aigua”, diu), ni fregits, ni amanides (“són crues, hi ha paràsits; als adolescents, sí, però per a un nen, no”).\nFinalment, conclou el metge, seguint aquesta dieta la criatura tindrà un alt rendiment escolar, perquè no estarà dispers i “el seu cervell tindrà fons d’armari”.\n7 plats de cullera amb pollastre\nBatut depuratiu de papaia, gingebre i llimona\nColiflor Kung Pao\nEl propòsit més realista per menjar sa aquest 2020 pot ser aquest


Formacion al Alcance - Universitat a l’Abast UAB\nA través de l’Escola de Postgrau, la UAB ha obert les portes a tota la població, sense límits generacionals, socials ni geogràfics, amb el programa la Universitat a l’Abast.\nLa Universitat a l’Abast desenvolupa un enfocament de la formació continuada vinculat a l’Envelliment Actiu i ofereix oportunitats de formació i d’implicació social. El programa posa de manifest la voluntat de la Universitat de posar a l’abast de tots els ciutadans i ciutadanes una formació de qualitat en temes d’interès. D’aquesta manera, la Universitat Autònoma de Barcelona s’aproxima a l’entorn més proper i dilueix les possibles barreres existents entre una bona part de la societat i l’ensenyament universitari.\nLa Universitat a l’Abast ofereix una formació adaptada i dinàmica a les diferents necessitats i interessos de la ciutadania. Té com a objectiu que els ciutadans i ciutadanes tinguin a l’abast la possibilitat de participar en iniciatives que contribueixin al seu enriquiment personal i, alhora, al desenvolupament social.\nEl programa la Universitat a l’Abast neix com una proposta d’integració social i de desenvolupament personal de la gent gran.\nLes activitats que formen part de programa la Universitat a l’Abast responen al desenvolupament de tres línies d’actuació diferenciades i alhora complementàries:\nAprenent al CampusAccés de persones majors de 50 anys que vulguin cursar uns ensenyaments universitaris.Informació complerta Aprenent al Campus\nAprenent a la teva CiutatActivitats formatives sobre aspectes d’actualitat dutes a terme a diverses poblacions de Catalunya.Informació complerta Aprenent a la teva Ciutat\nProjectes d’intervenció i acció\nProjectes de recerca i intervenció sota les coordenades de l’Envelliment Actiu, la participació i l’apoderament.\nÉs un exemple el projecte “Gent Gran: Imatges i Veus en Acció”, dirigit a la millora de la visibilització de les entitats on participen les persones grans. Arran d’aquest projecte es va elaborar la “Guia de recomanacions per a la millora de la projecció de les entitats de gent gran dirigida a associacions, mitjans de comunicació i ajuntaments”, presentada a la Jornada de presentació de resultats del projecte, realitzada el passat 17 de desembre de 2008. Consulta aquí la Guia de recomanacions. Informació complerta Projectes d'intervenció


Del Bosque reemplaçarà els lesionats Villa i Puyol amb jugadors ficticis del Pro Evolution - benegre.cat\nBy abeltiobenegre | 21 de maig de 2012\nEl seleccionador espanyol de futbol, Vicente del Bosque, finalment no inclourà els lesionats David Villa i Carles Puyol en la llista de convocats definitiva per anar a l’Eurocopa de Polònia i Ucraïna. L’entrenador creu que els dos futbolistes del Barça només estarien en condicions òptimes de jugar un cop superada la lligueta de grups de la primera fase, la qual cosa suposaria “un greuge comparatiu que atemptaria contra la filosofia històrica de la selecció espanyola. Per molt que haguem guanyat un Mundial i una Eurocopa en els últims quatre anys, que ningú oblidi que el nostre principal objectiu és seguir caient eliminats als quarts de final”.\nL’exentrenador del Real Madrid ja feia temps que manejava una llista de futbolistes alternativa per trobar dos recanvis de garanties per a l’equip i, de fet, fonts properes a la Real Federación Española de Fútbol apunten que “els escollits ja tenen nom. Potser fals. Però un nom, al cap i a la fi”. Es tracta del migcampista ofensiu Ettorí i del defensa central Jaric, dos jugadors ficticis del videojoc Pro Evolution Soccer. “Ja sabem que un és francès i que l’altre és serbi, però tenim els serveis d’intel·ligència espanyols fent tot el possible per arreglar-ho”, assegura Del Bosque. “Ja els hi he dit que només cal introduir el joc a la consola, anar a l’opció Editar datos i canviar la bandereta que surt al costat de cada jugador per l’espanyola. També els hi he demanat, per si acaben d’hora i tenen temps, que a Jaric li posin una melena arrissada com la de Puyol. És l’operació més difícil a la qual s’han enfrontat mai, però esperem que ho puguin aconseguir”.\nLa tria de Vicente del Bosque està avalada per l’assessorament tècnic de Guillermo Gutiérrez i Cristian Fernández, dos viciats de merda del Pro Evolution que han elaborat informes tècnics sobre les capacitats futbolístiques d’Ettorí i Jaric a canvi de poder sortir a cantar en el proper anunci en què participi el seleccionador espanyol. Els documents de Gutiérrez i Fernández conclouen que els dos seleccionats són “jugadors regulars, dels que acostumen a tenir la fletxeta verda o groga. Ettorí destaca per la seva tècnica. Té la carta de Distribuïdor de joc i l’habilitat de Regat. A més, fa dríblings molt interessants si apretes els botons R2 i R3 a la vegada, mentre no deixes de córrer amb l’R1”. Per la seva part, “Jaric és un central clàssic amb molt de toc. Les seves passades llargues amb el triangle i l’L1 són bàsiques, com les potents centrades que fa quan pulses tres vegades seguides la rodona. Són canyella fina”, resumeixen els autors al final de l’informe.\nLluny de crear sorpresa o rebuig, la inclusió de Jaric i Ettorí ha estat molt ben rebuda pels habituals de La Roja, que han confessat que “ja s’ho esperaven, després del bon paper que han fet aquesta temporada en una competició tan renyida com la Lliga Màster del Pro”. El mateix capità de l’equip espanyol, Iker Casillas, ha comentat que Vicente del Bosque és “un gran amant dels jugadors falsos. Que Fernando Torres encara tingui opcions d’estar convocat per l’Eurocopa és la prova més evident de què sempre ha tingut predilecció per futbolistes de videojoc sobrevalorats i inventats”.\nEls col·legues de Neymar el mantindran lluny de la mala vida acaparant ells “dones, drogues i alcohol”\nLa presentació del nou crack brasiler del Barça va convocar al Camp Nou a 56.000 culers que van poder comprovar dues coses: que Neymar s’ha après un parell de frases […]\n3 de juny de 2013 Toni Mata\n10 de maig de 2016 Magí Fortuny i Poch


BCNegra 2014: Qui ha assassinat el periodisme?\nEls temps canvien. Allò del quart poder s’ha convertit en un record o, en tot cas, en un recurs literari o cinematogràfic. Avui, Bogart no podria ser periodista. El diari, aquest objecte quotidià, desapareix de les nostres vides, però nosaltres encara necessitem el bon periodisme, veraç i independent. BCNegra ens proposa que que esdevinguem detectius per tal de respondre la pregunta clàssica de la novel·la enigma: Qui és l’assassí o els assassins? Participants: Pere Rusiñol, periodista implicat en projectes de mitjans de comunicació alternatius; José Sanclemente, economista, escriptor i especialista en mitjans de comunicació, i Maruja Torres, periodista i escriptora.


L'Informatiu - El Consell d'Alcaldes de la Fundació Sanitària Mollet revisa el Pla Estratègic 2017-2020\nEl Consell d'Alcaldes de la Fundació Sanitària Mollet revisa el Pla Estratègic 2017-2020\nL'alcaldessa de Santa Perpètua, Isabel Garcia, va participar el 29 de novembre a la darrera trobada del Consell d’Alcaldes de la Fundació Sanitària Mollet (FSM).\nAquest organisme consultiu format pels municipis de l'àrea d'influència de la FSM es va reunir a la Llagosta i va tractar els diferents reptes a abordar per millorar el servei que ofereix tant en l’àmbit de la salut com en el social en el context del seu Pla Estratègic.\nConstituir una Taula de Participació Social que inclogui treballadors socials de cada municipi i de les institucions prestadores de serveis per exposar i coordinar millor la resposta dels diferents dispositius a les necessitats socials va ser un dels temes tractats juntament amb la revisió i actualització del Pla de Mobilitat dels municipis de referència de l’FSM, creat ara fa 12 anys, a la llum dels nous fluxos d’atenció que presta a la ciutadania.\nTambé es va acordar analitzar la situació actual dels diferents dispositius d’atenció urgent del territori d’acord amb l’administració per anticipar necessitats de servei a la població i es va destacar la necessitat de seguir garantint els correctes dispositius de la salut mental d’acord amb l’alta incidència d’aquestes patologies en el territori que ja detecta la Taula de Salut Mental Vallesana.\nPer últim, el Consell també va acordar constituir una taula de participació de les alcaldies per la revisió del proper Pla Estratègic de l’FSM 2021-2025.\nFoto: Participants a la trobada / Fundació Sanitària Mollet


Engrunes de primera | merce-rius.cat\nEngrunes de primera\n12 Octubre 2013 Badalona, Política, Sostenibilitatmerceriuss\nDarrerament he tingut diverses oportunitats de viatjar i contactar amb alcaldes i regidors de moltes ciutats, majoritàriament europees, però també de tot el món, i de poder parlar amb ells dels projectes que els seus municipis estan tirant endavant, especialment en el camp de la sostenibilitat. Però aquests projectes que executen estan emmarcats dins de plans estratègics, en l’elaboració dels quals hi han participat diferents actors, començant pels partits polítics i continuant amb organitzacions empresarials, entitats i ciutadans fixant uns objectius comuns i compartits. En aquests plans s’estableix en què es vol convertir la ciutat, buscant reforçar les seves fortaleses, i amb projectes singulars que la puguin convertir en referent. Per això, apliquen polítiques transformadores, que cada vegada posen més a la persona al centre de l’acció, amb l’objectiu principal de millorar la qualitat de vida dels seus conciutadans. I en el cas de les ciutats europees, aquestes polítiques s’han alineat amb l’estratègia denominada Europa 2020, que s’ha establert per tal de sortir de la crisi, potenciar la creació de llocs de treball i poder viure millor, mitjançant un creixement inclusiu, sostenible i intel·ligent. Per això, s’han identificat una sèrie de sectors que s’han d’estimular i que són els relacionats amb l’economia verda, i tot el que fa referència a una millor utilització dels recursos, el sector de la salut i el de les tecnologies de la informació i comunicació.\nAleshores, quan després d’aquests viatges torno a Badalona, i veig el que estem fent, encara me n’adono més de la nostra irrellevància, que no es correspon amb el que hauria de ser una ciutat amb el nostre tamany i la nostra ubicació, sense visió ni ambició, i gens en línia amb el camí que porten d’altres ciutats, especialment a Europa. Hauríem de deixar de mirar-nos al melic i deixar de lamentar-nos de la nostra proximitat amb Barcelona, i aprofitar això com un gran potencial, pensant amb què hi podem col·laborar, què podem oferir i què ens poden oferir.\nI actualment, fora del “poniendo orden”, que és més propagandístic que real, el govern del PP no sap on va. No tenen cap projecte global de ciutat, ni cap pla estratègic, ni hi ha cap projecte concret que destaqui en aquest sentit. Les obres que s’estan planificant o executant, donen solució a problemes molt concrets i puntuals però que a nivell de ciutat són irrellevants, i en cap cas s’està plantejant com podem adequar els nostres objectius amb els europeus, per tal de poder aprofitar millor els recursos que poden arribar. Les activitats que es fan, el “panem et circenses” que practiquen, no porten enlloc, fora de distreure al personal i donar algun titular, però no ajuden a posicionar la ciutat on li correspon, ni a activar la recuperació econòmica ni a fer que poguem ser més competitius. Les fires que es fan, realment atreuen a algú, i especialment a algú de fora de Badalona, o només serveixen per amenitzar l’estona als que habitualment ja es passegen per la Rambla?\nSi ens centrem en els sectors que segons l’estratègia europea ens han d’ajudar més a sortir d’aquesta crisi, a Badalona estem ben posicionats en el sector salut, i disposem d’un pol sanitari de primer ordre. Però des de l’Ajuntament no s’està treballant per a potenciar-lo. En el mandat anterior, es va redactar un pla director de la Serralada de Marina, que també permetia potenciar aquest àmbit, i un pla de mobilitat de tot aquest sector, i també es van fer les modificacions urbanístiques necessàries per facilitar l’ampliació de Can Ruti i l’establiment de la Fundació Josep Carreras. El pla director, que es va aprovar en aquest mandat, i que no eren més que línies mestres de com ordenar aquest territori, havia de derivar en modificacions urbanístiques concretes, i el pla de mobilitat havia de permetre ordenar aquest sector, i mobilitzar inversions de diferents administracions. Tant un com l’altre s’han quedat al calaix, per manca de visió dels governants actuals, més preocupats en actuacions de curta volada.\nPer la resta de sectors estratègics, lligats a l’economia verda i a les TIC s’hauria de reorientar l’activitat dels polígons industrials existents, dotant-los de bones infrastructures i un bon accés a internet de banda ampla per tal que puguin ser competitius, i que en alguns casos deixin de ser zones de magatzems, absolutament desendreçades i sense cap valor afegit. I això passa també per realitzar més controls, més inspeccions, per controlar la neteja, organitzar millor la mobilitat, per reparar l’enllumenat i per a donar un bon aspecte a aquests espais, que avui per avui farien fugir a qualsevol futur inversor. I evidentment, i no és un tema menor, per dotar a l’ajuntament d’una major agilitat a l’hora de tramitar tot tipus de llicències, tant d’activitat com d’obres.\nD’altra banda, Barcelona està esdevenint un destí turístic de primer ordre, i des de Badalona s’hauria de treballar per a poder ser una oferta complementària. Tenim platja i tenim muntanya per a oferir, però ens falta alguna activitat de lleure associada, i a nivell cultural tenim un patrimoni com és el museu, al que se li hauria de donar més publicitat. També disposem d’altres instal·lacions menors, però que tenien el seu interès com per exemple el bikepark de Guixeres, que permetia que s’hi realitzessin competicions internacionals, i que per manca de manteniment i de capacitat de gestió del govern del PP ha acabat en un estat lamentable.\nMalgrat tot, el PP té el seu propi full de ruta, que va al revés del món. A nivell estatal anant en direcció contrària a la que marca l’estratègia europea, però també la lògica, com per exemple en la política energètica. I a nivell local no marcant cap direcció, actuant només a cop de titular, i no preveient com es pot treure el màxim profit als fons europeus als quals tindrem accés durant els propers anys. Durant aquest mandat han pogut inaugurar obres com les del Passeig Marítim o la del dipòsit d’aigües pluvials de l’Estrella que són fruit d’un treball de planificació i de previsió del govern anterior, i gaudir d’altres obres singulars com la rehabilitació del Pont del Petrolil o la plaça Pompeu Fabra amb l’arribada del metro al centre de Badalona o als barris de la Salut i Llefià. Lamentablement, no crec que aquest govern del PP deixi cap obra d’aquest tipus per tal que la inaugurin els governs que vinguin després. Perquè aquí l’únic que es prima és el curt termini, i l’únic finançament que sembla que els importi, és el de San Miguel, perquè els hi pagui unes birres i puguin fer alguna fira o alguna festa. Petitesa de mires, manca de visió estratègica, populisme i confomar-se amb no res. Els del PP a Badalona es conformen amb les engrunes, unes engrunes que dirien que són de primera, però engrunes a la fi.\n← D’insults, atacs i omissions\tLa carta que no sé si em publicaran →


AFAV presenta un llibre d'aventures per apropar els infants i joves a l'Alzheimer. | afabaix\nAFAV presenta un llibre d'aventures per apropar els infants i joves a l'Alzheimer.\n'El Capitán Zheimer' pretén apropar aquesta malaltia a nens y joves.\nEl llibre explica la història del senyor Nicolás, que pateix Alzheimer però que viurà una excitant aventura gràcies al seu nét Nico i a la seva boja colla d'amics. Junts faran un viatge a través del temps que els portarà a viure mil i unes aventures, enfrontant-se a dinosaures, gladiadors i, sobretot, a la malaltia.\nA la presentació de l'obra, la venda de la qual servirà en part per recaptar fons per AFAV i que està editada per Pla Editorial, van assistir l'autor del llibre, el seu il·lustrador i la presidenta de l'entitat, Ana María Ruíz.\nNacho Golfe ha escrit aquest llibre no només dirigit als nens d'entre 10 i 12 anys, sinó també "pensat per llegir en família o realitzar lectures acompanyades en els col·legis". "A tots ens pot venir bé una visió amable i emotiva de l'Alzheimer", ha assegurat.\nHISTÒRIES PERSONALS DARRERE DE L'OBRA\n'El Capità Zheimer' és una obra de teatre escrita per Nacho Golfe, un mestre del Col·legi Assumpció de la Mare de Déu de Riba-Roja, que va voler acostar l'Alzheimer als seus alumnes de manera que puguin entendre la malaltia sense que els resultés massa dura, pel que va decidir transformar-la en un llibre per poder arribar a més nens.\nGolfe va viure de prop aquesta malaltia, al patir-la la seva àvia, així que no li va ser difícil escriure una obra de teatre en la qual la boja colla de Nico ajudés al seu avi, el Senyor Nicolás, a recordar "la seva història", gaudint d'una gran aventura a través del temps, en la que converteixen el senyor Nicolás en un gran súper heroi, El Capità Zheimer.\n"Per combatre l'Alzheimer que patia la meva àvia vaig decidir treure forces dels nens, perquè ells tenen el major poder que cap superheroi pot tenir: l'humor, capaç de convertir per moments l'Alzheimer en un somriure, i l'amor, capaç de fer que el record de la meva súper-àvia quedés gravat per sempre en una història, la història del Capità Zheimer ", ha relatat.\nEl motiu pel qual Raül Arrué es va embarcar en aquest projecte va ser també la seva experiència personal. "La meva àvia ho pateix i veig com se'n va cap a un lloc buit. Em pregunto, què som sense els records? Cada home i cada dona es defineix a si mateix amb el temps, per les experiències que viu, pels seus records, crec que som memòria ", ha explicat l'il·lustrador.\n"Encara que a la meva àvia no li falta de res, sento la necessitat de transmetre i ajudar, des de l'empatia. I encara que la vida de vegades ens empeny a altres menesters, avui puc dir que aquest llibre servirà no només per a suportar la malaltia en la nostra família, i si cap encara més unir-nos, sinó que servirà també per a altres com un suport i donarà consciència que és el nostre deure no oblidar el que els majors van fer per nosaltres ", ha afegit.\nAna María Ruíz ha agraït a tots dos artistes "tant que hagin escrit aquest llibre com la seva solidaritat amb la nostra associació". "Amb un llibre com aquest arribarem als més petits de les famílies per fer-los entendre el que suposa aquesta malaltia, però des del que encara es pot fer amb els malalts, el que ells mereixen i la felicitat que encara podem donar-los", ha dit . 'El Capità Zheimer' pot adquirir-se en l'Fnac València, els centres de dia de AFAV i a través de la pàgina web de l'obra, que a més està pensada per portar-la als col·legis tant en la seva versió escrita com en obra de teatre.


El Govern Sánchez mou fitxa amb els presos independentistes: L'EXECUTIU COMENÇARÀ A TRAMITAR ELS INDULTS LA SETMANA VINENT. Ho ha anunciat per sorpresa el Ministre de Justícia. Es tracta d'un tràmit que el govern ha de fer i que es podria allargar mig any, però l'anunci té un gran impacte polític. Es produeix en un context en què l'executiu Sánchez pica l'ullet a Esquerra per aprovar els pressupostos mentre obre també la via de la reforma del delicte de sedició les dues coses podrien facilitar la sortida dels presos. L'anunci ha desfermat les crítiques de PP i ciutadans que ja han dit que recorreran. La Vicepresidenta Calvo acaba de dir que no és una concessió als independentistes sinó una obligació.\nLa pandèmia no dóna treva, el risc de rebrot a Catalunya s'apropa perillosament a 200 fa tres dies estava a 150. Salut reconeix que les xifres estan empitjoren abans del que es preveia i el PROCICAT hi ha aprovat la limitació de reunions a màxim 6 persones. Finalment no es tanquen els parcs infantils, però els ajuntaments hauran de controlar l'aforament i s'allarguen una setmana més les limitacions a Reus i la Cerdanya entra a la llista de poblacions amb més restriccions, 50% d'aforament a bars i restaurants limitacions que coincideixen amb l'operació sortida del pont de la Mercè, 400 mil vehicles abandonaran l'àrea metropolitana molts amb destí cap a la Cerdanya. Interior fa una crida a limitar la mobilitat i els contactes.\nTret de sortida a unes festes de la Mercè atípiques adaptades a la COVID. Tortell poltrona és el pregoner virtual. Hi haurà la mateixa oferta d'activitats que altres anys, però amb limitació d''aforament i reserva prèvia. No hi haurà concerts multitudinaris. Tindran un màxim de 800 assistents separats per metre i mig. Hi actuaran un centenar de grups sobretot catalans i el Piromusical es dispersa per diferents espais per evitar aglomeracions.\nveure més sobre "Vespre 24 - 23/09/2020" veure menys sobre "Vespre 24 - 23/09/2020"


Halka Zwardon Polònia - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Zwardon.\nZwardon 17, Zwardon, Zwardon, Polònia, 34-373 - Veure al mapa\nDissenyat tant per oci com per negoci, Halka està situat idealment a Zwardon; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Zwardon. Mentres estan allotjats en aquestes meravelloses instal.lacions, els clients poden gaudir de recepció 24 hores, magatzem d'equipatge, servei d'habitacions, transport hotel/aeroport, habitació familiar.\nL'ambient de Halka es reflexa en cada habitació. calefacció, escriptori, llits extrallargs (> 2 metres), aparell de televisió, aparell de televisió LCD/pantalla de plasma són només algunes de les comoditats a la vostra disposició. L'hotel ofereix meravelloses instal.lacions d'oci com bany, sauna, esquí, jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Halka.\nIf arriving after check-in hours please contact the property by mobile phone prior to arrival.\nTots els tipus de viatgers (102) Parelles (41) Viatgers en solitari (11) Famílies amb infants petits (18) Famílies amb infants grans (10) Grups (22)\nAllotjaments a Zwardon


Cartes al futur: Aniversari\nPublicat per Carme Rosanas a 0:41\nXeXu 14 de gener de 2012, a les 0:48\nNo em calia recordatori de que és el teu aniversari, que ho tinc ben present, perquè no és l'únic que hi ha avui. Però ja passaré per casa teva a felicitar-te. Pel que fa a les teves prediccions, la de la crisi s'ha complert. La dels partits independentistes... sense comentaris.\nCarme Rosanas 14 de gener de 2012, a les 1:15\nXeXu, ja es veu que com a futuròloga no em guanyaria la vida... hehehehe :) I com t'he dit a casa, ja sé que te'n recordes i també sé que no és l'únic que hi ha avui per aquí. Gràcies i una abraçada.\nfanal blau 14 de gener de 2012, a les 1:09\nUna mica bruixeta si que ets...\nEm sembla que m'apuntaré a escriure una carta al futur...:)\nFixa't, un any després, i un canvi de dècada!\nHaurem de començar a fer les coses diferents, tens raó. Jo vull pensar i creure en que serem capaços!\nUn dia feliç, i avui en un present present!\nCarme Rosanas 14 de gener de 2012, a les 1:17\nAixò de les respostes als comentaris encara no ho domino... t'he contestat més avall del compte. :)\nCarme Rosanas 14 de gener de 2012, a les 1:16\nBruixeta per les coses més properes, potser una mica, per la política ja es veu que ho porto malament. Apunta't, apunta't a escriure cartes al futur. Sempre som a temps a començar a fer coses diferents. Espero que un dia o altre en serem capaços. Gràcies de nou, bonica!\nAssumpta 14 de gener de 2012, a les 1:40\nMoltes felicitats, CARME!! :-))\nEls partits -en general- saben molt de desunir i poc d'unir... Tots van a la seva... Ara bé, ni que fos per alguna mena "d'acció pendular" potser que ja començaria a tocar això de sortir de la crisi, no?\nEn tot cas, que els 60 siguin positius!! Molt positius!!\nYáiza 14 de gener de 2012, a les 2:15\nBé, encertada la predicció de l'aniversari, com era d'esperar, així que PER MOLTS ANYS!! Sento dir-te que amb el tema de partits d'esquerra i/o independentistes... no vas tenir massa ull. És una llàstima..!\nMcAbeu 14 de gener de 2012, a les 8:40\nVinc de casa teva però hi ha coses que no sap greu repetir, així que MOLTES FELICITATS!! :-))\nEn quant a la predicció política, no l'encertes del tot però l'última frase si, eh!. És ben cert que encara no es fan les coses diferents que ens han de portar a un futur diferent. :-P\nJordi Casanovas 14 de gener de 2012, a les 16:24\nper molts anys Carme! i ara que ho dius vaig a mirar com està la programació que fa dies que no me la miro...\nmaria 14 de gener de 2012, a les 16:50\nÉs una llàstima que no t'hagis equivocat en el tema de la crisi.Ah per cert! Feliç aniversari.\nrits 14 de gener de 2012, a les 17:45\nEncara no les fem, xò les farem. No calen bruixots per fer prediccions.\nMentre, celebrem el teu aniversari rodó!!!!


Bdig (biblioteques digitals i cooperació): Llibres e-, ara sí?\nDesprés de les 5 lleis de la biblioteconomia de Ranganathan, segurament una de les coses amb més sentit comú que s’han dit és l’afirmació que va fer Calvin Mooers que “un sistema d’informació tendeix a no ser usat quan l’usuari percep que adquirir informació li comporta més esforços que no pas no tenir-la”*. Això explica que els llibres e-, malgrat ser cada dia més usats, continuen sense tenir un ús generalitzat entre els lectors.\nMentre que la tecnologia ha canviat moltes coses de la nostra vida quotidiana, no ha canviat (encara) la manera com llegim llibres. Els motius d’un ús encara baix dels llibres e- són diversos i segurament s’acumulen: uns preus massa similars als dels llibres impresos, diferents aparells lectors no sempre compatibles, una experiència lectora més pobre que la feta sobre un llibre en paper, pocs títols a catàleg... Això canviarà de ben segur i ho farà en salts incrementals. Vull dir que el tema no és tant que la gent s’hi acostumi com que desapareguin de mica en mica alguns dels inhibidors que hem mencionat.\nPotser el que es troba més a faltar és un model de negoci estable que permeti a l’usuari comprar llibres de qualsevol editorial i usar-los de forma independent de les plataformes comercials o aparells lectors existents. El llibre imprès és una eina tecnològica amb moltes virtuts (ergonomia, trasportabilitat, autonomia...) El món digital però està incidint fortament en el llibre imprès encara que el resultat sigui essent aquest, un llibre imprès. No sempre som conscients dels molts factors que contribueixen al producte final i molt menys som conscients de com ‘Internet’ està transformant profundament els diferents sectors que intervenen en la seva confecció.\nAcabo de llegir un llibre que recomano a tothom que vulgui treure el nas a aquests factors i sectors. Es tracta de “La gran transformación. Panorama del sector del libro enEspaña 2012-2015”. Són 101 p. de fàcil lectura que potser no aprofundeixen en cap sector, però que per a cada un exposen de forma no trivial la problemàtica que els caracteritza. Els seus plantejaments són ponderats i defugen els llocs comuns i els apriorismes tan freqüents quan es parla dels llibres e- És un llibre manifest preparat pel Laboratorio de ideas sobre el libro, un grup de professionals del sector del libre que volen “crear y fortalecer un espacio de diálogo y debate que ayude a los políticos, a las instituciones y a las empresas públicas y privadas a realizar políticas y tomas de decisiones acordes con las necesidades actuales del sector del libro ante el cambio digital, las reformas estructurales y la crisis económica y social.\nEl llibre i la lectura és el resultat de la confluència dels esforços i els interessos de diferents sectors, i crec que és erroni apropar-s’hi des d’un plantejament maniqueu de bons i dolents com a vegades es fa. Des d’aquest punt de vista em sembla especialment intel·ligent i oportú el projecte 10x10 del que tincnotícia gràcies al magnífic blog De casa al club. El “Projecte 10 x 10: trobades dels editors amb els bibliotecaris”, és una iniciativa del Servei de Biblioteques de la Generalitat i pretén “que els editors puguin presentar directament les seves línies literàries al col·lectiu de professionals que treballen a les biblioteques públiques” i “millorar els coneixements dels bibliotecaris sobre el panorama editorial català”.\nSembla clar avui que editors, llibreries i biblioteques es recolzen mútuament. Un estudi recent de la Pew Internet sobre biblioteques i llibres e- mostra, entre altres resultats molt interessants, que el grans lectors de llibres e- de les biblioteques són també compradors de llibres.\nLa generalització de l’ús de revistes científiques en format digital ha depès segurament de diferents factors, però va ser fonamental que es trobés ara fa més de 15 anys un model de negoci que ha atret cap als editors més diners i cap als lectors de les biblioteques molt més contingut. El mateix no està passant amb el llibre e- i aquest és, al meu entendre, el principal inhibidor de l’expansió dels llibres e-.\nAra fa uns dies la presidenta de l’ALA publicava al American libraries una carta oberta alseditors on criticava que algunes editorials (Simon & Schuster, Macmillan, and Penguin) no vulguin vendre llibres e- a les biblioteques. Els llibres impresos eren comprats una vegada i deixats en préstecs diversos cops, però la seva fisicitat autolimitava els préstecs a un usuari cada vegada. Els llibres e- podrien ser deixats a múltiples usuaris alhora, però les biblioteques no fan trampes i continuen deixant un llibre e- cada vegada. No seria estrany que algunes editorials, amb l’excusa dels possibles molts usos dels llibres e-, busqui maneres de prescindir de les biblioteques o de fer que el libres que aquestes comprin siguin a un preu més car.\nLes solucions –que caldrà trobar-les- no vindran per generació espontània. Caldrà elaborar-les a través del diàleg però també de l’enfortiment de les posicions respectives. Això darrer és el que estan fent les biblioteques de Califòrnia a través del seu consorci Califa. El Califa ebooks project vol crear una plataforma de llibres e- per a les biblioteques. Compren llibres als editors i els distribueixen als lectors sota la fórmula d’un ús cada cop. Tal com hem fet les biblioteques fins ara. Ara però, els costos de les tecnologies això ja no permeten fer-ho sols, calen grans agrupacions de biblioteques a l’entorn de consorcis.\n* An information retrieval system will tend not to be used whenever it is more painful and troublesome for a customer to have information than for him not to have it.\nPublicat per Lluís Anglada a 0:29\nEtiquetes de comentaris: C. Mooers, Editorials, Laboratorio de ideas sobre el libro, lectura, llibres e-, Projecte 10x10\nInteressant entrada. Si voleu més informació del 10x10, us recomano la crònica d'en Bernat Puigtobella '10x10: la Volta escrita a Catalunya' a la revista digital Núvol: "http://www.nuvol.com/noticies/10-x-10-editorials-independents/\nAvui precisament tenim la 2a edició del primer 10x10 a Girona.\nTambé comparteixo una bona experiència que em va enviar el company Toni Espadas via Twitter:\nBilbary Takes Next Steps in Turning Libraries Into Sales Channels http://goo.gl/hSHZH com a possible model de negoci entre biblioteques i editorials.\nA Catalunya, estem treballant en aquesta línia tant amb el Gremi d'editors com amb el de Llibreters. A veure si ens en sortim!\n8 d’octubre de 2012 a les 8:27\nJordi Casal ha dit...\nLa iniciativa de Califa costat de la de Douglas County Library pretén separar la plataforma del contingut, Ells volen negociar directament amb les editorials sense intermediaris com overdrive (cobra un percentatge per cada venda a editorial) i sense dependències amb la plataforma, ja que les editorials quan han vist l'èxit de l'ebook han deixat de permetre el préstec, han pujat els preus de manera escandalosa o limiten el nombre de préstecs! En eeuu han comprovat que les intencions dels editors canvien i que per aquest motiu no han d'unir plataforma i contingut perquè al final paguen per un contingut que no els pertany i no poden ni portar ni a la seva pròpia plataforma perdent qualsevol poder de negociació .. . hem d'aprendre del que està succeint als Estats Units i intentar negociar totes les biblioteques unes condicions mínimes per al préstecs d'ebooks sinó les editorials aconseguiran el que busquen que no és res més que aturar el préstec d'ebooks amb preus i condicions que cap biblioteca o molt poques poden pagar\n8 d’octubre de 2012 a les 9:41\nGràcies, Jordi. És exactament això. Una cosa similar estan fent les bu dels EUA amb els llibres digitalitzats per Google: una plataforma pròpia que els faci no dependents de Google. Vegeu: HathiTrust Digital Library http://www.hathitrust.org/\n8 d’octubre de 2012 a les 9:50\nToni Espadas ha dit...\nPer a mi un dels projectes més interessants actualment és el de Open Library http://openlibrary.org/ que combina els continguts en obert disponibles a Internet amb els propietaris de les biblioteques que els poden deixar en préstec als seus usuaris en la mateixa plataforma, no en una de privativa a part.\nAixí l'usuari a través d'una única plataforma oberta pot accedir a tots els continguts, i no es limita als que hi hagi en una biblitoeca o en un grup determinat de biblioteques.\nMés informació sobre el tema: http://www.infodocket.com/2011/02/22/internet-archives-open-library-launches-in-library-ebook-lending-program-more-than-80000-titles-available/#_\n8 d’octubre de 2012 a les 10:49\n8 d’octubre de 2012 a les 10:50\nL'Open Library, i altres projectes similars, està be, però no resol el 'problema' de les biblioteques. Aquestes han de proporcionar als usuaris els llibres que aquests volen / necessiten. No només els llibres disponibles en un projecte determinat. Per això cal treballar també amb alternatives comercials a través de les que comprar els llibres que surten al mercat i que la gent vol usar.\nLa nostra funció primordial és satisfer les necessitats informatives de la gent. La funció d'establir models alternatius és una funció subordinada.\nJo també crec que és necessari obtenir un catàleg atractiu per als usuaris, però per això cal que els bibliotecaris en conjunt negociïn amb les editorials les condicions, a Liber vaig assistir a una ponència molt interessant d'Ana Cristina Gonzalo de l'Institut Cervantes a la qual va comentar seu model de préstec de llibre electrònic (ja en funcionament), el qual es basa en model de Califa i Douglas, ells no tenen una plataforma pròpia sinó que tenen la plataforma comercial odiloTK però van indicar que és independent del sector editorial i que és el mateix institut el que negocia amb les editorials i pot catalogar el contingut sense la intervenció de l'empresa, per tant és una plataforma "pròpia" del Cervantes. Amb aquest tipus de plataformes com la del Cervantes o amb plataforma pròpies implementades per les biblioteques (independents dels editors i del contingut) i amb la unió en la negociació de les biblioteques és possible implantar un model de préstec alineat amb les tesis de l'ALA i així evitar tots els problemes que estan tenint les biblioteques als EEUU. Crec que tu article Lluís és molt encertat i crec que pot servir perquè prenguem el camí adequat en el préstec d'ebooks, enhorabona\nSí, això sembla un bon camí.\n8 d’octubre de 2012 a les 15:47\nVictoriano Colodrón ha dit...\nMuchas gracias, Lluís, por la referencia al Laboratorio y al librito "La gran transformación".\n¡Muy interesante la iniciativa de 10 x 10!\n9 d’octubre de 2012 a les 8:57\nDídac Martínez ha dit...\nLi he passat al Lluís un escrit, per aquest blog, sobre el llibre que ell cita de “La gran transformación” i espero que el publiqui, crec que és un molt bon resum del que està passant en el mon de l’edició.\nRespecte al tema dels e-books estic d’acord amb els vostres comentaris només afegir algunes coses que fa dies que penso.\nA part del canvi cultural i sociològic del que representa la extensió de les TIC o el nivell de lectura de la població, o del poc desenvolupament dels continguts multimèdia dels e-books, etc. des del punt de vista bibliotecari hem de fer una reflexió del no èxit, encara, dels e-books en els nostres usuaris.\nEn primer lloc recordem el que fa des de sempre una biblioteca. Una biblioteca en principi vol:\na) els llibres que també tenen les llibreries, els llibres nous que surten al mercat. Es clar que tenim els llibres acumulats durant anys però el que volem també és el que el lector troba en una llibreria, es a dir les novetats, les obres dels autors que expliquen la “contemporaneïtat”, de la seva vida.\nb) En segon lloc la biblioteca vol gestionar els llibres, un a un. Es a dir vol adquirir i triar un a un, els vol manipular com a objectes individuals, catalogar i classificar, etc. Un dia es posen a novetats, un altre a les prestatgeries, un altre a la planta de dalt de la biblioteca, un altre dia da una exposició, etc. i\nc) la biblioteca vol deixar en préstec els llibres als usuaris. Vull recordar aquí que la essència més revolucionaria del servei de préstec, no és deixar un llibre a un lector, sinó que el llibre sigui retornat a la biblioteca per tornar-lo a deixar a un altre lector diferent.\nDoncs be, justament aquestes 3 coses, hores d’ara és encara molt difícil fer amb els e-books i no per culpa dels e-books en concret, es clar, sinó pels editors. Veiem: a) els e-books que arriben a les biblioteques moltes vegades no son els més recents ni actuals principalment perquè els editors no volen perdre mercat,\nb) els editors ens continuen venen els llibres en paquets de col·leccions que no ens interessen i lligats de peus i mans a les seves plataformes i mil altres impediments tecnològics de tal manera que nosaltres els bibliotecaris no els podem manipular i\nc) els e-books no es presten, amb la qual cosa ens dificulta aquest “revolucionari” accés a la informació que teníem resolt a la biblioteca pública. Els editors tenen encara mil pors per trobar models diferents, no baixen els preus quan perfectament saben que un e-book de més de 9 euros no te sortida, no es fien dels préstec dels e-books de les biblioteques perquè associen el préstec de e-books a una pirateria encoberta, no volen que manipulen els llibres de forma individual perquè ens volen vendre les seves plataformes tancades i protegides i a sobre no ens venen ni ens faciliten els recents e-books que surten al mercat. No aposten per l’accés obert com un nou camp de negoci, etc.\nLes coses canviaran poc a poc, és evident. Davant la crisis econòmica, afegida a la crisis de les TIC, alguns d’ells encara veuen les TIC com una crisis ineludible que els hi obliga a canviar el model de negoci, hauran de construir estratègies amb les biblioteques per tal que els e-books tinguin realment un veritable èxit en els lectors. Editors i bibliotecaris hauríem de compartir els problemes i construir junts solucions. Ens juguem el futur.\nDirector de l'Àrea de Serveis Universitaris. UPC\n9 d’octubre de 2012 a les 20:27\nTot i que no comparteixo gairebé res del que escrius sobre els e-books, la següent afirmació em sembla senzillament ridícula:\n"Els llibres e- podrien ser deixats a múltiples usuaris alhora, però les biblioteques no fan trampes i continuen deixant un llibre e- cada vegada"\nFer trampes!?!?!?! Quin sentit té continuar fent servir una "nova" tecnologia que permet un ús nou i fins ara impossible amb l'"antiga" tecnologia de la mateixa manera que aquesta última, a la que pretén substituir?\n23 d’octubre de 2012 a les 9:41


01/10/2018 - 13:05h\nSí, ja sé que Ciutat Princesa no és cap novetat recent. Fa mesos que circula per llibreries, xarxes i diaris. Però els llibres, com ens obliguen a creure les lleis del mercat editorial, no exigeixen urgències. Més que pressa per llegir-los, solen demanar calma i alguns, si més no, sol·liciten també que de tant en tant els revisitem. Fa no res que he llegit aquest darrer llibre de Marina Garcés i, mentre ho feia, sentia que, per les virtuts notables que el caracteritzen, hauria de romandre ben viu llargament. Repassar més de vint anys de la història recent és ja un repte encomiable i més encara quan es fa des de la visió de qui ha viscut, dia a dia, la lluita dels moviments socials en favor d’unes ciutats més humanitzades i d’un món més just. Barcelona n’és la protagonista indiscutible, però carregada d’un poder simbòlic que facilita l’equiparació del lector amb la seua pròpia ciutat, València per exemple. O no és cert que durant anys els valencians hem aspirat també a ser «capital del món» tot jugant les cartes de la col·laboració amb els negocis globals del turisme? I que hem fet per mantenir la cultura lluny dels esquemes de la banalització en l’època de l’analfabetisme il·lustrat? Encara hi som o hem après bé la lliçó? Tot sembla indicar que, com suggeria Feliu Ventura en aquest mateix diari, a més dels canvis evidents que ja s’han produït, necessitem transformacions.\nEntenc que els qui han viscut dia a dia la lluita contra el poder des dels moviments socials durant aquests anys que Garcés repassa tindran bones raons per a jutjar la seua presentació dels fets i l’evolució ideològica i estratègica del Nosaltres que l’autora hi fa servir explícitament o amb al·lusions ben lúcides. La qüestió, tanmateix, no es dirimeix a casa dels protagonistes dels moviments socials. Els qui visquérem la transició democràtica també en podem traure profit si no ens hem sentit condemnats a la triple via amb què l’autora ens classifica: «la integració (als nous valors, llenguatges i institucions), o la destrucció (droga, suïcidis, depressió) o la marginalització (vides alternatives, exilis interiors, anonimats)». Integrats ja en algunes de les institucions de la nova democràcia, als de la meua generació no ens era imprescindible protagonitzar las militància en moviments alternatius per a participar en l’estratègia d’«entrar i sortir» que Garcés descriu amb perspicàcia en les pàgines centrals. Viure a la perifèria de l’Estat, amb llengua pròpia i convençuts que un món més just i més lliure era possible, també ens ha donat peu a «acompanyar el vaivé de la vida, a fer possible aquest enllaç dinàmic entre avançar i retrocedir, aparèixer i desaparèixer, ser i no ser.» No tracte de reivindicar-me com a no-integrat, com supose que els passarà als qui comparteixen amb mi una biografia semblant. Tracte més aviat de posar el dit al forat: per a mi, Ciutat Princesa ha estat una mena de desinfectant, aquell que sol actuar quan et desplaces tan lluny de la teua mirada que acabes observant-te com si fores un altre. Recórrer els fets -des de l’històric desallotjament del cinema Princesa fins als d’octubre del 2017 a Barcelona-, familiaritzar-me amb alguns dels conceptes amb què l’autora els perfila i els descriu –no sé si és aquest l’ordre exacte-, ha estat decisiu per al desplaçament feliç de què parle. També els llibres, sovint, ens suggereixen «mirades perifèriques per fer visible l’invisible».\nPerò Ciutat Princesa no es redueix a la coneguda medicina fusteriana. La seua singularitat prové en essència de la manera com Marina Garcés concreta el projecte. Preferiria pensar que no ha estat una decisió prèvia a l’execució sinó que ambdues, dialècticament, han configurat el resultat final. Un procés que imagine reproduït en les anades i vingudes des del Jo-autora fins al Jo-narradora i al Nosaltres insistentment evocat, com si es tractara d’un principi metodològic irrenunciable, i minuciosament descrit. No dubte que és l’assaig el gènere en què s’inclou Ciutat Princesa ni que el seu contingut autobiogràfic –el del Jo i el del Nosaltres- juga molt a favor de la qualitat del conjunt. Als partidaris d’un assaig pur, que només treballa amb conceptes, allunyat de qualsevol sospita de subjectivitat i d’emocions, els aniria bé endinsar-s’hi ni que fóra per experimentar la seua força comunicativa, la que l’autora encerta a definir com a «existencial». A Jordi Gràcia li he llegit, a propòsit d’aquest mateixes pàgines, que «la calidad literaria de su autenticidad confesional hace a ratos turbadora la lectura del libro.» Té raó, sens dubte. Però aquesta qualitat sobrepassa els efectes torbadors i s’inscriu en una voluntat de fer que concep l’escriptura com una altra manera d’«entrar i sortir»: «Contra les convencions literàries modernes, que oposen el jo al nosaltres, hi ha una escriptura que fa tot el contrari: els trena i els relliga sense confondre’ls.» Resseguir les referències a l’escriptura que apareixen una vegada i una altra, lligades amb la narració dels fets, i observar que tot respon a una mena de declaració de principis o, si voleu, de poètica del pensar, és imprescindible per avaluar com cal un «assaig de pensament que –ho diu l’autora- he escrit sense guió previ i de manera creuada en català i en castellà.» M’he detingut especialment en un moment en què Garcés, de la mà d’Ingeborg Bachmann i en una precisió més de l’«escriptura temptativa» que practica, «temptativa que no busca conclusions sinó relacions», es trau de damunt la por a quedar-se sense paraules davant d’una esfera pública que ha reduït el llenguatge a consignes. Qui no ha experimentat sensacions semblants? No vivim moments precisament feliços. El desencís fa temps que ens menja l’esperança. El silenci, tanmateix, no és cap derrota sinó el trànsit cap a un pensament més honest, o el que Garcés anomena «la paraula veritable».\nUn llibre, doncs, especialment valuós, amb independència de generacions i de graus de militància, per als qui confien en una humanitat molt més humana. Al capdavall, llegir és, com Garcés diu de nàixer, «un desplaçament irreversible», implica «sortir dels espais coneguts, posar-se al marge i alterar el punt de vista, sortir per tornar a entrar». Ciutat Princesa ens il·lumina. Anna Karènina feia servir una llanterna, un fanalet com diu la traducció catalana d’Andreu Nin, per llegir al tren de Sant Petersburg una novel·la anglesa. Alguns llibres són també llanternes que ens descobreixen les parts menys visibles del món i de nosaltres mateixos.\n| 02/10/2018 - 12:23h\nVicent Alonso torna a la premsa diària o setmanal o de la periodicitat que siga? Una notícia excel·lent per a la cultura!


Pantalons folgat blau amb butxaques - Ethical Time\nPantalons folgat blau\nHas estalviat: € 11,70 (30%)\nPantalons folgat blau amb butxaques i detall de goma a la cintura.\nFet de 50% bambú i 50% cotó orgànic de l'Himàlaia, Nepal\nAmb butxaques i detall de goma a la cintura\nSuau, lleuger i natural\nPantalons suau, lleuger i natural amb butxaques i detall de goma a la cintura, ideal per primavera-estiu.\nVe del Nepal i el seu teixit s'ha teixit a la capital, Katmandú. Representa el valent poble Nepalès, entre ells, els guerrers coneguts com els "Gurkhas", que protegeixen i serveixen als ciutadans amb gran coratge per tot el món.\nAconsellem consultar sempre la guia de talles per escollir la talla adequada i així reduir a el màxim possibles emissions extra de CO2. A manera de referència: Alicia mesura 1,77m (90cm-65cm-94cm) i porta la talla S.


Apartment Podaca 6736b Podaca Croàcia - Ofertes d'hotels amb els MILLORS DESCOMPTES EN LÍNIA\nTant si es tracta d'un viatge de plaer com si és de negocis, Apartment Podaca 6736b és una elecció d'allotjament magnífica quan visiten Podaca. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment Podaca 6736b és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Apartment Podaca 6736b és una elecció inteligents per a viatgers a Podaca, i ofereix una estada relaxant i sense molèsties.


Xina Mur sense cortines de vidre mòbil sense marc. Fabricants i proveïdors - Mur de cortines de vidre mòbil sense marc. - Finzone\nMur cortina sense moure de cortina mòbil.\nProtecció contra el vent, la pluja i la brutícia i una porta oberta cap al sol. Feu més espai de vida amb la col·locació d'un vidre de balcó. Finzone ofereix vidres amb balcons amb propietats específiques que s'adapten als vostres desitjos i les directrius actuals del vidre exterior. Un acurat vidre perfectament equipat i elegantment acabat. La paret de cortina de vidre mòbil desplegable del vidre de negocis finzone significa gaudir de tota la vida.\nFinzone30 sense marc de cortina de vidre mòbil.\nLa paret de cortina de vidre mòbil sense marc és una habitació extra a casa i fàcil de subministrar amb mobles i altres elements que desitgi. Un balcó agradable i amoblat us atraurà per allotjar-vos i relaxar-vos. Els vostres convidats també poden trobar-lo com el lloc més popular. A l'hora de muntar el balcó, recordeu que els requisits establerts per als seus mobles són més alts que els dels mobles de la sala normal. Els mobles de tac i de plàstic de vímet amb acer inoxidable o finestres metàl·liques resistents a l'oxidació duren més al balcó.\nHot Tags: paret de cortina de vidre mòbil sense marc, Xina, fabricants, proveïdors, majorista, preu\nVidres de Balcons i Terrasses.\nPorta d'entrada de vidre sense marc\nSistema de finestra de vidre sense marc Finzone09